Sak 6.0 Oppfølgingssak årsmøte 2023

**Oppfølgingssak fra årsmøtet 2023, krav til evaluering og endelig beslutning:**

På årsmøtet i fjor ble følgende forslag fremmet og vedtatt:

*Sak 6.3 Foreningens organisasjon. 8.3.2022*

*Da det har vært utfordrende og til tider lite fremtidsrettet å arbeide med styresaker i DSF har jeg forslag om å omorganisere driften av foreningen. Forslaget vil gjøre drift og arrangement mer fleksibelt samtidig som flere vil kunne bli inkludert i aktivitetene. Endringene medfører at DSF organiseres på lik linje med som de fleste foreningene i NSF.*

*Styret vil fortsatt være øverste organ for årlig drift. Styret gis fullmakt fra årsmøte til å opprette, avvikle og bemanne komiteer (en eller flere deltagere) for ulike oppgaver og arrangement (års hjul). Styret vil gi komiteene mandat og budsjett for planlagte aktiviteter. Videre vil styret være koordinerende for de ulike aktivitetene både med tanke på budsjett, prioriteringer og ressursbruk (materiell). Nye initiativ skal behandles av styret for godkjenning eller forkasting. Komiteenes leder sitter ikke i styret. Komitemedlemmer kan sitte i flere komiteer. Komiteene blir ansvarlig for sin aktivitet og oppfølging av budsjett.*

*Forslag til ny struktur:*

*Styret består av: Leder Nestleder Kassere/økonomiansvarlig og Styremedlem*

*Komiteer (planlagt i års hjul ikke utfyllende): Havnekomite Solum, Løkta Regatta NM, Masters, Støtte NM (Holmestrand Feva NM) Jolle Rødtangen Jolle Solum Sommerleir Rødtangen*

*Torbjørn Almeland*

*Tilleggsforslag fra årsmøtet:*

1. *Junioravdelingen må legges inn som en fast komite*
2. *Årsmøte skal evaluere ordningen etter ett år.*

*Vedtak:*

1. *Nytt styre skal bestå av 4 medlemmer. Leder, nestleder, kasserer/økonomiansvarlig og et styremedlem*
2. *Fire faste komiteer besettes av styret. Rødtangen, havnekomite, regattakomite og juniorkomite.*
3. *Øvrige komiteer oppnevnes av styret etter behov.*

*Forslaget vedtatt med 43 mot 1 stemme.*

Erfaringene som er høstet i 2023 viser at foreningen driftes bra med godt samarbeid med de valgte komiteene. Styret ønsker å videreføre dette som en permanent ordning.

Forslag til vedtak:

1. Den vedtatte strukturen og lovendringene vedtatt i fjor videreføres som fast ordning. Nytt styre skal bestå av fire medlemmer. Leder, nestleder, kasserer/økonomiansvarlig og et styremedlem
2. Fire faste komiteer besettes av styret. Rødtangen, havnekomite, regattakomite og juniorkomite.
3. Øvrige komiteer oppnevnes av styret etter behov.